recursal/SuperWikiNEXT-32B huggingface dataset:
**கொனிஃபா** (*CONIFA*) என அழைக்கப்படும் **சுயாதீன கால்பந்துக் கழகங்களின் கூட்டமைப்பு** (***CON**federation of **I**ndependent **F**ootball **A**ssociations*) என்பது 2013 ஆம் ஆண்டில் ஆரம்பிக்கப்பட்ட ஒரு கால்பந்துக் கழகங்களின் ஒரு கூட்டமைப்பு ஆகும். ஃபீஃபா என்ற பன்னாட்டுக் கால்பந்து சங்கங்களின் கூட்டமைப்பில் உறுப்புரிமை அற்ற நாடுகள், அங்கீகரிக்கப்படாத நாடுகள், சிறுபான்மையினம், நாடற்றோர், மற்றும் சிறு பிராந்தியங்கள் ஆகியவற்றின் தேசிய கால்பந்து அணிகள் அங்கத்துவம் பெற்றுள்ளன. இவ்வமைப்பினால் நடத்தப்பட்ட முதலாவது கொனிஃபா உலகக் கிண்ணப் போட்டி 2014 ஆம் ஆண்டு சூன் 1 முதல் சூன் 8 வரை சுவீடனின் ஓஸ்டர்சுன்ட் நகரில் நடைபெற்றது.

உறுப்பினர்கள்
-------------

|  |  |  |  |
| --- | --- | --- | --- |
| ஐரோப்பா
* கம்பானியா சிலென்டோ
* நீசு கவுண்டி
* மாண் தீவு எல்லன் வன்னின் (மாண் தீவு)
* பிராங்கோனியா
* எலிகோலாந்து
* மொனாகோ
* வடக்கு சைப்பிரசு
* ஒக்சித்தானியா
* படானியா
* ரோமா மக்கள்
* சாப்மி
 | ஆப்பிரிக்கா
* சாகோஸ் தீவுக்கூட்டம்
* தார்பூர்
* சான்சிபார்
 | ஆசியா
* அப்காசியா
* அராமியன் சீரியாக்கு
* ஈராக்கிய குர்திஸ்தான்
* நகோர்னோ கரபாக் குடியரசு
* தெற்கு ஒசேத்தியா
* தமிழீழம்
 | வடக்கு மற்றும் நடு அமெரிக்கா
* [[File:|23x15px|border |alt=|link=]] காஸ்காடியா
 |

சில மாதங்கள் கொனிஃபாவில் உறுப்பினராக இருந்த கியூபெக் கால்பந்து அணி பின்னர் விலகிக் கொண்டது. இவ்வணி கியூபெக் கால்பந்துக் கூட்டமைப்பில் அங்கம் வகிக்கின்றது. இக்கூட்டமைப்பு வட, மத்திய அமெரிக்க மற்றும் கரீபியன் கால்பந்துக் கூட்டமைப்பில் இணைய காலப்போக்கில் கோரும் என எதிர்பார்க்கப்பட்டதால், கியூபெக் கால்பந்து அணி கொன்காகாஃப் அல்லது ஃபீஃபாவில் உறுப்புரிமையுள்ள அணிகளுடன் மட்டுமே பன்னாட்டுப் போட்டிகளில் பங்குபற்றும் என முடிவு செய்தது.

இவற்றையும் பார்க்க
------------------

* வீவா உலகக்கோப்பை

மேற்கோள்கள்
-----------

1. ↑  "List Federations Affiliated to CONIFA". *CONIFA*.
2. ↑  "Les Québécois s'associeront à la Fédération de soccer du Québec, mais la sélection nationale n'ira pas en Suède". *Les Québécois* (French). 22 மே 2014 அன்று மூலம் பரணிடப்பட்டது. 29 May 2014 அன்று பார்க்கப்பட்டது.CS1 maint: Unrecognized language (link)

மேற்கோள்கள்
-----------

* அதிகாரபூர்வ இணையதளம்
ஓணபொட்டன் ஆடை மற்றும் முட்டுகள் அணிந்துள்ளார்
**ஓணபொட்டன்** (ஒனேஸ்வரன்) (Onapottan) என்பது கேரளாவின் வடக்கு மலபாரின் இடுக்கி மாவட்டம் போன்ற பகுதிகளில் ஓணம் பருவத்தில் கிராமங்களில் தோன்றும் ஒரு நாட்டுப்புற பாத்திரம் ஆகும்.. ஓணத்தின் உத்ரம் மற்றும் திருவோனம் நாட்களில் ஓணபொட்டன் வீடுகளுக்குச் செல்கிறார். இக்கதாபாத்திரம் ஒரு கலையின் பிரதிபலிப்பாக பார்க்கப்படுகிறது. அவர் வீடுகளுக்கு செல்லும்போது யாரிடமும் பேசுவத்தில்லை. அதனால் தான் இவரை ஓணப்பொட்டன் (மலையாள மொழியில் பொட்டன் = காது கேளாதவர்) என்று அழைக்கிறார்கள். இவர் தன் தலையில் கனமான கிரீடமும், ஒரு கையில் பனை ஓலை குடையும், ஒரு கையில் மணியும் வைத்திருப்பார். மேலும் தன் முகத்தில் வண்ணம் பூசி, தன் வாய்ப்பகுதியை மறைத்தும் தன் கையில் உள்ள மணியால் ஓணத்தை அறிவிப்பார். அவர் வீட்டுக்கு வந்து ஆசீர்வதிப்பது நல்லது என நம்பப்படுகிறது.. ஓணபொட்டன் வேடமிட கேரளாவில் உள்ள பழங்குடி மக்களான மலயா சமூக உறுப்பினர்களுக்கு மட்டுமே உரிமை உள்ளது..

மேற்கோள்கள்
-----------

1. ↑  "Onapottan, Kummattikali....Names that you hear during Onam". *Mathrubhumi*. 15 December 2017 அன்று பார்க்கப்பட்டது.
2. ↑  "ഓണവരവറിയിച്ച് ഓണപ്പൊട്ടന്‍ ഒരുക്കം തുടങ്ങി". *www.mathrubhumi.com* (ஆங்கிலம்). 15 December 2017 அன்று பார்க்கப்பட்டது.
[*தொடர்பிழந்த இணைப்பு*]
3. ↑  E, Shinod. "ചിരിയും കളിയുമായി ഓണപ്പൊട്ടന്‍". *malayalam.oneindia.com* (மலையாளம்). Mathrubhumi. 15 December 2017 அன்று பார்க்கப்பட்டது.
***பாசவலை*** என்பது 1995 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது தெலுங்கில் வெளிவந்த *சுப சங்கல்பம் (Subha Sankalpam)* என்ற திரைப்படத்தின் தமிழ் மொழிமாற்றத் திரைப்படம் ஆகும். கே. விஸ்வநாத் இயக்கத்தில் வெளிவந்த இத்திரைப்படத்தில் கமல்ஹாசன், அமணி, பிரியா ராமன் மற்றும் பலர் நடித்திருந்தனர். இவர்களோடு இயக்குனர் விஸ்வநாத்தும் நடித்துள்ளார். பாடகர் எஸ். பி. பாலசுப்பிரமணியம் இப்படத்தை தயாரித்துள்ளார்.
 இந்த படம் தெலுங்கில் வெளியாகி 3 மாதங்கள் கழித்து தமிழில் ஜூலை 28 தேதி வெளியானது, தெலுங்கில் ஏப்ரல் 28ல் வெளியிடப்பட்டது.

கமல்ஹாசன் அவரின் சொந்த நிறுவனமான ராஜ்கமல் பிலிம்ஸ் இன்டர்நேசனல் மூலம் இப்படம் தமிழக திரையரங்குகளில் விநியோகிக்கப்பட்டது. இப்படம் தெலுங்கில் நல்ல வரவேற்பு பெற்றதோடு அதிக விருதுகளையும் வாங்கியது. அந்த ஆண்டிற்கான ஆந்திர அரசு திரைப்பட விருது வழங்கும் விழாவில் பல்வேறு பிரிவுகளில் 5 விருதுகளை வென்றது, மற்றும் பிலிம் பேர் விருதுகளையும் இப்படம் வாங்கியுள்ளது.

நடிகர்கள்
---------

* கமல்ஹாசன் ... தாசு
* கே. விஸ்வநாத் ... ராயுடு
* அமணி ... கங்கா
* பிரியா ராமன் ... சந்தியா
* கோட்டா சீனிவாச ராவ்
* கோலபுடி மாருதி ராவ் ... சென்னகேசவ ராவ்

பாடல்கள்
--------

ஆதாரங்கள்
---------

1. ↑  "The Hindu : Metro Plus Hyderabad : `There is no space for silences'". 2005-02-08 அன்று மூலம் பரணிடப்பட்டது. 2016-06-24 அன்று பார்க்கப்பட்டது.

இணைப்புகள்
----------

* இணையதள திரைப்பட தரவுத்தளத்தில் *- பாசவலை*
**சுன்கத் ஜோசப் வர்க்கி** (*Chunkath Joseph Varkey*, மலையாளம்: ചുങ്കത്ത് ജോസഫ് വർക്കി; 1891 - 1953) என்பவர் ஒரு இந்திய பேராசிரியர், பத்திரிக்கையாளர், சென்னை மாகாணத்தின் முன்னாள் கல்வியமைச்சராவார்.

வாழ்க்கை
--------

வர்க்கி சைரோ மலபார் கத்தோலிக்க நஸ்ரானி குடும்பத்தில் கோட்டப்பாடியில், (தற்போதைய கேரளம்) 1891 ஆண்டு பிறந்தார். இவர் மங்களூரில் உள்ள புனித அலோசியஸ் கல்லூரியில் வரலாற்றுப் பேராசிரியராகவும், பிறகு திருச்சூர் புனித தாமஸ் கல்லூரியிலும் பணியாற்றினார். மேலும் இவர் அகில இந்திய கத்தோலிக்க லீக்கின் (தற்போது அகில இந்திய கத்தோலிக்க ஒன்றியம்) செயலாளராகப் பணியாற்றினார். இவர் மேற்குக் கடற்கரை இந்திய கிருத்துவர் தொகுதியின் பிரதிநிதியாக சென்னை சட்டமன்றத்தில் 1937-42 காலத்தில் இருந்தார். *The Catholic Educational Review* என்ற இதழின் நிறுவனராகவும் ஆசிரியராகவும் 
இருந்தார். 1937 தேர்தலில் சி ராஜகோபாலாச்சாரி தலைமையிலான இந்திய தேசிய காங்கிரஸ் வெற்றி பெற்று சென்னை மாகாணத்தில் அதிகாரத்துக்கு வந்தது. இந்த ஆட்சிகாலத்தில் கல்வியமைச்சராக இருந்த பி. சுப்பராயனின் கீழ் வர்க்கி கல்விச் செயலாளராக ஆனார். சனவரி 1939 ஆண்டு சுப்பராயன் தலைமையில் அமைந்த அரசில் இவர் கல்வி அமைச்சராக ஆனார். அக்டோபர் 1939 இல் காங்கிரசு அரசின் இராஜிநாமா வரை இவர் இப்பதவி வகித்தார். பின்னர் கொச்சியில் உள்ள சேக்ரட் ஹார்ட் கல்லூரியில் இவர் துணை முதல்வராக இணைந்து பணியாற்றினார். இவர் தன் 62வது வயதில் இறந்தார். இவரது உடல் கோந்துருத்தேவில் உள்ள புனித ஜான் நிபோமுசின் தேவாலயத்தில் அடக்கம் செய்யப்பட்டது.

மேற்கோள்கள்
-----------

1. ↑  Burnand, Francis Cowley (1941). *The Catholic who's who and yearbook*. **34**. Burns & Oates. பக். 504. .
2. ↑  Farias, Kranti K (1999). *The Christian impact in South Kanara*. Church History Association of India. பக். 274. .
3. ↑   *The who's who in Madras: A pictorial who's who of distinguished personages, princes, zemindars and noblemen in the Madras Presidency, Issue 9*. Pearl Press. 1940. பக். 277. .
4. ↑  "Indian Papal Knight".
5. ↑  "C. J. Varkey, Chunkath". Archived from the original on 6 ஜூன் 2012. 25 March 2010 அன்று பார்க்கப்பட்டது.CS1 maint: unfit url (link)
6. ↑   *Justice Party golden jubilee souvenir, 1968*. Justice Party. 1968. பக். 58. ISBN. .
Historic site in கடிஸ், எசுப்பானியாவார்ப்புரு:SHORTDESC:Historic site in கடிஸ், எசுப்பானியா
**கடிஸ் பெருங்கோவில்**(ஆங்கிலம் Cádiz Cathedral; எசுப்பானியம்: Catedral de Cádiz, Catedral de Santa Cruz de Cádiz) என்பது தெற்கு எசுப்பானியாவின் கடிஸ் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். 1722 ஆம் ஆண்டிலிருந்து 1838 ஆம் ஆண்டு வரையான காலப்பகுதியில் இது கட்டப்பட்டது. 1931 ஆம் ஆண்டில் இது எசுப்பானியக் கலாச்சாரக் களமாக பிரகடனம் செய்து வைக்கப்பட்டது. இதன் முன்னைய பெருங்கோவில் 1260 ஆம் ஆண்டு கட்டிமுடிக்கப்பட்டு 1596 ஆம் ஆண்டில் எரிந்து சாம்பலாயின.

படத்தொகுப்பு
------------

* போர்ட்டும் பெருங்கோவிலும்போர்ட்டும் பெருங்கோவிலும்
* 
* 
* டவரியா கோபுரம்டவரியா கோபுரம்

மேற்கோள்கள்
-----------

1. 1 2  Database of protected buildings (movable and non-movable) of the Ministry of Culture of Spain (Spanish).

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Catedral de Cádiz***   
என்பதின் ஊடகங்கள் உள்ளன. 


விக்கிமீடியா பொதுவகத்தில்,  
 ***Views from Torre de Poniente***   
என்பதின் ஊடகங்கள் உள்ளன.
**இலாரென் இல்செதோர் கிளீவுசு** *(Lauren Ilsedore Cleeves)* ஓர் அமெரிக்க வானியற்பியலாளர் ஆவார் இவர் வர்ஜீனியா பல்கலைக்கழக்த்தில் வானியல் துறையில் உதவி பேராசிரியராக உள்ளார். இவர் முதனிலைக் கோள்வட்டுகளின் ஆய்வில் சிறப்புப் புலமை பெற்றவர்.

வாழ்க்கைப்பணி
-------------

இவர் 2015 இலிருந்து 2018 வரை சுமித்சோனிய வானியற்பியல் நோக்கீட்டகத்தில் அபுள் ஆய்வுறுப்பினராகச் சேர்ந்துள்ளார். இதற்கு முன்பே மிச்சிகன் பல்கலைக்கழகத்தில் எடுவின் பெருகின் வழிகாட்டுதலில் முனைவர் பட்டம் ஈட்டியுள்ளார்.

இவர் உடுக்கணப் பருதி வட்டுகளின் வான்வேதியியல் தடங்களின் ஆய்வில் வல்லமை சான்றவர். இவர் தாழெடை விண்மீன்களைச் சுற்றி உருவாகிவரும் இளங்கோள் அமைப்புகளின் வேதியியல், உட்கூறு, கட்டமைப்புகளைக் கோட்பாட்டுப் படிமங்களைப் பயன்படுத்தி ஆய்வு செய்து வருகிறார். இதற்காக இவர் அட்டகாமா பெருமில்லிமீட்டர் அணிவழியும் எர்ழ்சல் விண்வெளி நோக்கீட்டக நோக்கீடுகளையும் பயன்படுத்துகிறார். இவர் புவியில் நீர் உருவாக்கம் பற்றியும் ஆய்வு செய்துள்ளார்.

விருதுகள்
---------

இவர் 2018 இல் வானியலுக்கான அன்னீ ஜம்ப் கெனான் விருதை பெற்றார். இது "இவர் கோள் உருவாக்கம், முதனிலைக் கோள்வட்டு சார்ந்த ஆய்வுகளுக்காக வழங்கப்பட்டது".

இவருக்கு 2019 இல் பேக்கார்டு விருது வழங்கப்பட்டது.

மேற்கோள்கள்
-----------

1. ↑  "Ilse Cleeves – Assistant Professor". University of Virginia. December 1, 2018 அன்று பார்க்கப்பட்டது.
2. ↑  "NASA and STScI Select Hubble Fellows for 2015". NASA. April 6, 2015. December 1, 2018 அன்று பார்க்கப்பட்டது.
3. ↑  "AAS Names Recipients of 2018 Awards and Prizes". American Astronomical Society. January 10, 2018. December 2, 2018 அன்று மூலம் பரணிடப்பட்டது. December 1, 2018 அன்று பார்க்கப்பட்டது.
4. ↑  "L. Ilsedore Cleeves". University of Virginia. December 1, 2018 அன்று பார்க்கப்பட்டது.
5. ↑  Feltman, Rachel (September 25, 2014). "The water on our planet may be older than the sun, which is good news in the hunt for extraterrestrial life". *The Washington Post*. .
6. ↑  "Annie Jump Cannon Award in Astronomy". American Astronomical Society. December 1, 2018 அன்று பார்க்கப்பட்டது.
7. ↑  . October 16, 2019 அன்று பார்க்கப்பட்டது. Missing or empty `|title=` (உதவி)


]
**செய்யூர் கந்தசாமி கோயில்** தமிழ்நாட்டில் காஞ்சிபுரம் மாவட்டம், செய்யூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கந்தசாமி, வள்ளி, தெய்வானை சன்னதிகளும், நவக்கிரகம், விநாயகர், அம்மன் உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் குமாரதந்திர முறைப்படி இரண்டு காலப் பூசைகள் நடக்கின்றன. சூரசம்ஹாரம் மாதம் சூரசம்ஹாரம் முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**செய்யூர் வல்மிகநாதர் கோயில்** தமிழ்நாட்டில் காஞ்சிபுரம் மாவட்டம், செய்யூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வல்மிகநாதர், முத்தாம்பிகை சன்னதிகள் உள்ளன. இங்குக் கோயில் தேர், கோயில் கல்வெட்டு போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரா பௌர்ணமி மாதம் முக்கிய திருவிழா நடைபெறுகிறது. கார்த்திகை தீபம் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
மருத்துவத்தில் **கடிய நோய்** அல்லது **குறுங்கால நோய்** (acute) எனும் சொல் பின்வரும் சந்தர்ப்பங்களில் ஏற்படும் நோய்களைக் குறிக்கப் பயன்படுகின்றது:

1. உடனடியாக, விரைவாகத் தோன்றும் நோய்,
2. குறுகிய காலத்தில் மட்டும் தங்கியிருக்கக்கூடிய நோய்,
3. தீவிரமான நோய்

இச்சொல்லானது மேற்குறிப்பிட்ட வகை நோய்களைக் குறிக்க அந்நோயின் முன்னே உரிச்சொல்லாகப் பயன்படுத்தப்படுகின்றது. உதாரணமாக, கடிய மூச்சுக்குழல் அழற்சி என்பது திடீரென்று தோன்றி நோய்க்குரிய அறிகுறிகளைக் கொண்டுற்று, குறுகிய காலப் பகுதியிலேயே நீடிக்கும் மூச்சுக்குழல் அழற்சியாகும்.

பயன்பாடு
--------

ஆங்கிலத்தில் உள்ள *"அக்யூட்"* (acute) எனப்படும் சொல்லானது "தீவிரமானது" என்கின்ற பொதுவான கருத்தைத் தருவதனால் பெரும்பாலான மக்களினால் தீவிரமான, கடுமையான நோய் எனும் கருத்தை மட்டுமே வைத்து நோக்கப்படுகின்றது, ஆனால் இது தவறானதாகும். ஒரு நோயானது சடுதியாகத் தோன்றி சில நாட்களுக்கோ அல்லது வாரங்களுக்கோ நீடித்தல் கடிய நோயென்று அழைக்கப்படுகின்றது, எனினும் இவ்வாறு தோன்றும் நோய்கள் பொதுவாகத் தீவிரமாக இருப்பதனால் தீவிரம் எனும் சொல்லும் இந்நோயை விபரிக்க சேர்க்கப்படலாம், ஆனால் கடிய நோய்களில் தீவிரம் இல்லாத நோய்களும் உண்டு என்பது குறிப்பிடத்தக்கது.

கடிய என்பதற்கு எதிர்மாறாக, நெடுங்கால அல்லது நீண்டகால (chronic) என்னும் சொல் பயன்படுத்தப்படுகின்றது. ஆங்கிலத்தில் உள்ள *"க்ரோனிக்"* (chronic) எனப்படும் சொல்லும் "தீவிரமான" என்கின்ற பொருள் கொண்டு பெரும்பாலான மக்களினால் தவறாகக் கருதப்பட்டு வருகின்றது. மருத்துவத்தில் இவற்றின் பயன்பாடு தீவிரத்தை மட்டும் குறிக்கப் பயன்படுத்தப்படுவதில்லை.

குறுங்கால நோய்க்கும் நெடுங்கால நோய்க்கும் இடைப்பட்ட நோயை தாழ்கடிய அல்லது இடைக்கால (Subacute) நோய் என அழைக்கலாம், தாழ்கடிய அகவிதயவழற்சி (subacute endocarditis) இதற்கு ஒரு உதாரணமாகும்.

கடிய மருத்துவமனை
----------------

குறுகியகாலத்துக்குச் சிகிச்சை வழங்கும், பராமரிக்கும் மருத்துவ அமைவிடங்கள் கடிய மருத்துவமனைகள் (Acute hospitals) என்றழைக்கப்படுகின்றது, இதனுடன் தொடர்புடைய மருத்துவத்துறை கடிய மருத்துவம் எனப்படுகின்றது.

சொற்பிறப்பு
-----------

தமிழில் கடி எனும் சொல்லுக்குப் பல பொருள்கள் உண்டு; கூர்மை, விரைவு, உடனடி ஆகிய உரிச்சொற்கள், கடித்தல் எனும் வினைச்சொல். கடிய என்பது விரைவான, உடனடியான எனும் கருத்தைத் தருமாறு கையாளப்பட்டுள்ளது.

உசாத்துணைகள்
------------

1. ↑  "Thefreedictionary". 2011-02-14 அன்று பார்க்கப்பட்டது.
2. 1 2 3 4  "ஆங்கில விக்கிபீடியா". 2011-02-14 அன்று பார்க்கப்பட்டது..
3. 1 2  "What is the Difference Between an Acute Disease and a Chronic Disease?". *WiseGeek*. 2011-02-14 அன்று பார்க்கப்பட்டது..
4. 1 2  "etymonline". 2011-02-14 அன்று பார்க்கப்பட்டது..
5. ↑  
Stedman, Thomas Lathrop; Dirckx, John (2001). *Concise Medical Dictionary for the health professionals* (4 ). Lippincott Williams & Wilkins. பன்னாட்டுத் தரப்புத்தக எண்:0781730120. .
6. ↑  "தமிழ் இணையப் பல்கலைக்கழகம்". 2011-02-14 அன்று பார்க்கப்பட்டது..
**வஜ்ரகீலயர்** அனைத்து புத்தர்களின் ஆற்றலின் செயல்பாடுகளின் உருவாக கருதப்படும் யிதம் ஆவார்.தர்மத்தை பின்பற்றுகையில் வரும் தடைகளையும் எதிர்மறையான சிந்தனைக்களையும் அழிக்கவே இவர் உக்கிரமான ஆனால் கருணையுடைய உருவத்தில் காட்சியளிக்கிறார். 

வஜ்ரகீலயம் என்பது பௌத்தத்தில் பயன்படுத்தப்படும் ஒரு சம்பிரதாய குறுவாள் ஆகும். இதை இந்து மதத்தில் கீலயம் என்று அழைப்பர்.

நம்பிக்கைகள்
------------

தடைகளையும் தெளிவற்ற நிலைகளையும் தீர்க்கக்கூடிய ஒரு முக்கியமான வஜ்ரயான தேவதாமூர்த்தியாவார். பத்மசம்பவர் கூட தடைகளை நீக்குவதற்காக முதலில் வஜ்ரகீலயரையே வணங்கினார். 

வஜ்ரகீலயர் புத்தர்களின் மனதில் நிகழும் செயல்களின் உருவகமாகவும் கருதப்படுகிறார். சில சமயங்களில் இவர் வஜ்ரபாணியின் உக்கிர உருவமாகவும் கருதப்படுகிறார். சாக்யப பிரிவின் முக்கியான தேவதாமூர்த்தியாவார். இவர் வஜ்ரகுமாரர் எனவும் அழைக்கப்படுகிறார்.

சித்தரிப்பு
-----------

வஜ்ரகீலயர் மூன்று தலைகள், ஆறு கரங்கள் மற்று நான்கு பாதங்களுடன் காட்சிதருகிறார். வஜ்ர கீலயரின் 3 வலக்கரங்களின் முன் உள்ள வலக்கரத்தை தவிர ஏனைய இரண்டு கரங்களிலும் முறையே ஐந்து மற்று ஒன்பது கவர்முட்கருவிகள் உள்ளன. முன்னுள்ள வலக்கரத்தில் கீலயத்துடனும் வரத முத்திரையுடனும் திகழ்கிறது. வலக்கரங்கள் மூன்று முறையே திரிரத்தினம், திரிசூலம் மற்றும் கீலயம் ஏந்திய வண்ணம் உள்ளன. இவரது பின் புறத்தில் யானையின் தோலும், மனிதனின் தோல் முன் புறத்தில் மார்பின் குறுக்கே காணப்படுகிறது. இவரது இடுப்பில் புலியின் தோல் கட்டப்பட்டுள்ளது. மேலும் இவர் நாகாபரணங்களை அனிந்தவராக காட்சிதருகிறார். ஒட்டுமொத்தத்தில் இவரது சித்தரிப்பு மிகவும் உக்கிரமாக காட்டப்படுகிறது. எனினும் இவர் கருணை நிறைந்தவராக கருதப்படுகிறார். 

வஜ்ரகீலயரின் பூஜை சாக்யப பிரிவினாரால் இடைவிடாது நடத்துப்பட்டு வருகிறது.

மேற்கோள்கள்
-----------

* மூலம்:  பரணிடப்பட்டது 2008-03-04 at the வந்தவழி இயந்திரம் (accessed: Tuesday, 30 January 2007)
* Khenpo Namdrol Rinpoche (1999). *The Practice Of Vajrakilaya* (paperback). Snow Lion Publications. ISBN-10: 1559391030 & ISBN-13: 978-1559391030
* பரணிடப்பட்டது 2008-03-05 at the வந்தவழி இயந்திரம் (accessed: Tuesday, 30 January 2007)
* (accessed: Tuesday, 30 January 2007)
* Beer, Robert (1999). The Encyclopedia of Tibetan Symbols and Motifs (Hardcover). Shambhala. ISBN-10: 157062416X, ISBN-13: 978-1570624162
* Cleland, Elizabeth (2001). *The Vajrakilaya Sadhana: An Euro American Experience of a Nyingma Ritual*. Source:  (accessed: July 31, 2007)

| * பா
* உ
* தொ
யிதம் |
| --- |
| ஹேருகர்கள் **·** ஹேவஜ்ரர் **·** வஜ்ரயோகினி **·** வஜ்ரகீலயர் **·** ஹயக்ரீவர் **·** சக்ரசம்வரர் **·** காலச்சக்கர மூர்த்தி **·** யமாந்தகர் |
**வஞ்சகன்** (Vanjagan) 2006 ஆம் ஆண்டு சுஜிபாலா, பிரதாப் மற்றும் சுமன் நடிப்பில், ஏ. எம். பாஸ்கர் இயக்கத்தில், எஸ். வி. ஜெயப்ரகாஷ் ராதை தயாரிப்பில், ஜான் பீட்டர் இசையில் வெளியான தமிழ் திரைப்படம்.

கதைச்சுருக்கம்
--------------

நிருபராகப் பணிபுரியும் ஜீவா (சுஜிபாலா) மூன்று பேரால் துரத்தப்படும் ஒருவன் அவள் வீட்டருகே ஒரு பெட்டியை வீசுவதைக் காண்கிறாள். அந்தப் பெட்டியை எடுத்து திறந்து பார்க்கிறாள். அதிலுள்ள நாட்குறிப்பேடு ஒன்றில் நகரத்தின் நான்கு முக்கியமான நபர்கள் கொல்லப்படுவார்கள் என்று எழுதியுள்ளதைக் கண்டு அதிர்ச்சியடைந்து காவல் நிலையத்தில் தெரிவிக்கிறாள். காவல் துறையினர் அதை அலட்சியப்படுத்துவதால் தன் நண்பனும் தனியார் புலனாய்வு நிறுவனம் நடத்துபவனுமான சிவாவின் (பிரதாப்) உதவியை நாடுகிறாள்.

அந்த நாட்குறிப்பில் உள்ளவாறு அருணாச்சலம் (தேவன்) மற்றும் பன்னீர்செல்வம் (சேது விநாயகம்) இருவரும் கொல்லப்பட, காவல்துறை ஜீவா மற்றும் சிவாவின் உதவியை நாடுகிறது. ஜீவா இந்த நிகழ்வுகள் குறித்து பத்திரிகையில் ஒரு புலனாய்வுக் கட்டுரை எழுதுகிறாள். இதைக் காணும் முதல் காட்சியில் வந்த மூன்று பேரும் ஜீவாவைக் கடத்த முயற்சிக்கின்றனர். அங்குவரும் ஒரு ஆட்டோ ஓட்டுநர் ஜீவாவைக் காப்பாற்றுகிறார். அந்த மூவரையும் காவல்துறை கைது செய்கிறது. பெட்டியில் பணம் வைத்திருந்ததாகக் கருதியே கட்டிங் பாஸ்கர் என்பவனைத் தாங்கள் துரத்திச் சென்றதாகவும், அதில் பணம் இல்லாததால் அவனைக் கொன்றதாகவும் கூறுகிறார்கள்.

அருணாச்சலம் மற்றும் பன்னீர்செல்வம் கொலையில் ஒரு ஒற்றுமை இருப்பதைக் கண்டறிகிறான் சிவா. அவர்கள் கொல்லப்படுவதற்கு முன் ஒரே தொலைபேசி எண்ணிலிருந்து அவர்களுக்கு அழைப்பு வந்துள்ளது. அந்த எண்ணின் முகவரியில் சென்று பார்க்கும்போது அங்கு வசித்தவர் கொல்லப்பட்டு கிடக்கிறார். இந்தக் கொலைகளைச் செய்வது யார்? அவர்களின் நோக்கம் என்ன? என்பது மீதிக்கதை.

நடிகர்கள்
---------

* சுஜிபாலா - ஜீவா
* பிரதாப் - சிவா
* சுமன்
* செந்தில்
* பாண்டு
* சின்னி ஜெயந்த்
* சந்திர ஹாசன் - வீரா
* வையாபுரி - ரவி
* மாறன் - போலீஸ் கான்ஸ்டபிள்
* தேவன் - அருணாச்சலம்
* அஜய் ரத்னம் - சின்ராசு
* சேது விநாயகம் - பன்னீர்செல்வம்
* அழகு - திருநாவுக்கரசு
* மகாநதி சங்கர் - பாலா
* பாலு ஆனந்த் - ஆவுடையப்பன்
* அச்சமில்லை கோபி - வழக்கறிஞர்
* கொட்டாச்சி - கொட்டாச்சி
* கிரேன் மனோகர்
* ஷகீலா
* சுப்ரமணியன் கோபாலகிருஷ்ணன்

இசை
---

படத்தின் இசையமைப்பாளர் ஜான் பீட்டர். பாடலாசிரியர்கள் பொன்னடியான், பா. விஜய் மற்றும் கலைக்குமார்.

| வ.எண் | பாடல் | காலநீளம் |
| --- | --- | --- |
| 1 | எம்ஜிஆர் சிவாஜி ரஜினி கமல் | 2:50 |
| 2 | சின்ன மாமா | 2:42 |
| 3 | அடியே அஞ்சலை | 3:49 |
| 4 | மதுரை பக்கம் மரிக்கொழுந்து | 4:15 |
| 5 | மேகமே | 4:01 |

மேற்கோள்கள்
-----------

1. ↑  "வஞ்சகன்".
2. ↑  "வஞ்சகன்".
3. ↑  "வஞ்சகன்". 2018-05-04 அன்று மூலம் பரணிடப்பட்டது. 2019-03-24 அன்று பார்க்கப்பட்டது.
4. ↑  "வஞ்சகன்".
கண்ணின்றன்னமைவு என்பது கண்ணின் பார்வைத்திறன் தெளிவாக இருக்கும்படி கண் வில்லை ஒளிமூலத்தின் தொலைவிற்கு ஏற்றவாறு அதன் குவி அமைப்பை மாற்றி அமைத்துக்கொள்வதாகும்.

செயலியல்
--------

**மேலே உள்ள படம் குறை கண்ணின்றன்னமைவு மற்றும் கீலே உள்ள படம் மிகை கண்ணின்றன்னமைவு**
நமது பார்வை திறன் என்பது ஒளி மூலத்தில் இருந்து வரும் ஒளிக்கற்றைகள் கண்ணின் விழிப்படலத்தில் ஊடுருவி கண் பாவை வழியாக உட்சென்று வில்லையின் மேற்பரப்பில் பட்டு ஊடுருவி அதன் குவி அமைப்பால் விழித்திரையில் விழுவதாகும். வேறுபட்ட தொலைவுகளில் உள்ள ஒளி மூலத்தில் இருந்து வரும் ஒளி அலைகளை சரியாக விழித்திரையில் விழ வைக்க கண் வில்லைகள் அதன் குவி அமைப்பை மாற்றிக்கொள்ளும் செயல்முறை கண்ணின்றன்னமைவு எனப்படும்.

குறை கண்ணின்றன்னமைவு என்பது கண் வில்லை தன் குவி மேற்பரப்பை சுருக்கிக்கொள்ளும் இதனால் விலைக்கும் விழித்திரைக்கும் இடையே உள்ள இடைவெளி அதிகமாகும் இதனால் தொலைவாக உள்ள ஒளி மூலத்தின் ஒளி அலைகள் விழித்திரையில் சரியாக விழும். அதே போல மிகை கண்ணின்றன்னமைவு என்பது கண் வில்லை தன் குவி மேற்பரப்பை விரித்துக்கொள்ளும் இதனால் விலைக்கும் விழித்திரைக்கும் இடையே உள்ள இடைவெளி குறையும் இதனால் அண்மையில் உள்ள ஒளி மூலத்தின் ஒளி அலைகள் விழித்திரையில் சரியாக விழும். கண்ணின்றன்னமைவு செயல்முறை கண் வில்லையில் அன்னிச்சையாக நடைபெறுகிறது.

மேற்கோள்கள்
-----------

1. ↑  Chen, Ai Hong; O’Leary, Daniel J.; Howell, Edwin R. (2000). "Near visual function in young children". *Ophthal. Physiol. Opt.* **20** (3): 185–198. doi:10.1016/S0275-5408(99)00056-3, Fig. 5.
2. ↑  *Augen* (German), 2017-12-07 அன்று மூலம் பரணிடப்பட்டது, 2009-05-02 அன்று பார்க்கப்பட்டதுCS1 maint: Unrecognized language (link)
**வச்ரபானி** மஹாயான பௌத்தத்தின் பழம்பெறும் போதிசத்துவர்களில் ஒருவர். அவருடைய பெயருக்கு கையில் மின்னலை(வஜ்ரம் - மின்னல்) ஏந்தியவர் என்று பொருள். இவர் புத்தரின் பாதுகாவலராக திகழ்கிறார் மேலும் அவர் புத்தரின் ஆற்றலில் உருவகமாக உள்ளார். வஜ்ரபாணி பழங்காலத்தில் பெரும்பாண்மையான பௌத்த வடிவங்களில் புத்தருடன் காணப்படுகிறார். பொதுவாக, வஜ்ரபாணி, அவலோகிதேஷ்வரர், மஞ்சுஸ்ரீ ஆகிய மூவரும் புத்தரின் பாதுகாவலர்களாக சித்தரிக்கப்படுபவர்கள்.

நம்பிக்கைகள்
------------

காந்தார வஜ்ரபாணி சிலை
வஜ்ரபாணி, கையில் மின்னலை ஏந்தியவராக உள்ளார். எப்படி, மஞ்சுஸ்ரீ அனைத்து புத்தர்களின் அறிவின் உருவகமாகவும், அவலோகிதேஷ்வரர் அனைத்து புத்தர்களின் கருணையின் உருவமகாகவும் கருதுவது போல, வஜ்ரபாணி அனைத்து புத்தர்களின் ஆற்றலின் உருவகமாக விளங்குகிறார். வஜ்ரபாணியின் இந்த உக்கிர உருவம், தெளிவு பெற்ற மனத்தின் ஆற்றலை விளக்குகிறது. அவர் மனிதர்களுள் உள்ள எதிர்மறையான எண்ணங்களை அழிப்பவராக உள்ளார். அவருடைய இடது கையில் வஜ்ராயுதமும், வலது கையில் பாசமும்(पाशं) வைத்துள்ளார். தன்னிடமுள்ள பாசத்தால் அரக்கர்களை கட்டுகின்றார். தன்னுட்ய சிரத்தில் மண்டை ஓட்டை மகுடமாக சூடியுள்ளார். மேலும், கழுத்தில் நாகத்தையும் உடலில் புலித்தோலையும் அணிந்துள்ளார்.

சித்தரிப்பு
-----------

புத்தரின் பாதுகாவலராக வஜ்ரபாணி
பொதுவாக, வஜ்ரபாணி உக்கிர உருவுடன் காட்சி தருகிறார். மேலும் காந்தார பௌத்த சிற்பங்களில் இவர் கிரேக்க வீரரான ஹெராக்ல்ஸ்'ஐ ஒத்து இருக்கிறார். மேலும் புத்தரின் காவலராகவும் வழிகாட்டியாகவும் இச்சிற்பங்களில் அவர் சித்தரிக்கப்படுகிறார். ஜப்பானின் இவரை ஷுகொங்கோஷின் என அழைக்கின்றனர். புத்தர்களின் பாதுகாவலர்களாக கருதப்படும் வித்யாராஜாக்கள் இவ்ரை வணங்கும் வழக்கத்தில் இருந்து தோன்றியிருக்கலாம் என கருதப்படுகிறது.

மந்திரங்கள்
-----------

வஜ்ரபாணியின் மந்திரம் கீழ்க்கண்டவாறு

**ஓம் வஜ்ரபாணி ஹூம்**
**ॐ वज्रपाणि हूँ**

இந்த மந்திரத்தை உச்சரிப்பதால் அளவில்லாத ஆற்றலும் வீரியமும் ஒருவருக்கு கிடைப்பதாக நம்பப்படுகிறது.

இவற்றையும் பார்க்கவும்
----------------------

* போதிசத்துவர்
* தர்ம்பாலகர்

மேற்கோள்கள்
-----------

* "Religions and the Silk Road" by Richard C. Foltz (St. Martin's Press, 1999) ISBN 0-312-23338-8
* "The Diffusion of Classical Art in Antiquity" by John Boardman (Princeton University Press, 1994) ISBN 0-691-03680-2
* "Old World Encounters. Cross-cultural contacts and exchanges in pre-modern times" by Jerry H.Bentley (Oxford University Press, 1993) ISBN 0-19-507639-7
* "Alexander the Great: East-West Cultural contacts from Greece to Japan" (NHK and Tokyo National Museum, 2003)
* "The Greeks in Bactria and India" W.W. Tarn, Cambridge University Press
* "De l'Indus à l'Oxus, Archéologie de l'Asie Centrale", Osmund Bopearachchi, Christine Sachs, ISBN 2-9516679-2-2
* "The Crossroads of Asia, Transformation in image and symbols", 1992, ISBN 0-9518399-1-8

வெளி இணைப்புகள்
---------------

* ஜப்பனில் வஜ்ரபாணி ஓவியம்
* வஜ்ரபாணி - அக்ஷோப்யரின் அம்சம்
* வஜ்ரபாணி - மந்திரங்கள் மற்றும் தோற்றம்

| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |
**வஞ்சிநகரம் வஞ்சியம்மன் ஆலயம்** தமிழ்நாட்டில் மதுரை மாவட்டம், வஞ்சிநகரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதிமூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குனி மாதம் முளைப்பாரி திருவிழா ஒரு வாரம் சிறப்பாகவும் தொடர்ச்சியாக வள்ளி திருமணம் நாடகமும் நடைபெறுகிறது.தமிழர் திருநாளாம் தைத் திங்கள் முதல் நாள் கிராம மக்களால் பொங்கல் வைத்து சிறப்பு வழிபாடு நடத்தப்படுகிறது.மறு நாள் மாட்டுப் பொங்கலன்று கருப்புசாமி அருள் வந்து அரிவாள் மீது ஏறி நின்று அருள் வாக்கு சொல்லும் நிகழ்வு முடிந்த பின் மஞ்சுவிரட்டு(ஜல்லிக்கட்டு) நிகழ்ச்சி நடைபெறும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஜுப்பிட்டரின் உருவச்சிலை.
**ஜுபிட்டர்** (இலத்தினில்: லுப்பிட்டர்) என்பவர் ரோமத் தொன்மவியலின் படி உரோமானியக் கடவுள்களுக்கெல்லாம் அதிபதி ஆவார். இவர் வானத்திற்கு இடிக்கும் அதிபதியாகக் கருதப்பட்டார். கிரேக்கத் தொன்மவியலில் இவர் *சியுசு* என அறியப்படுகிறார். இவருடைய வாகனமாக அல்லது ஒரு துணையாக கழுகு கருதப்படுகிறது. கிரேக்கப் பாரம்பரியத்தின் படி ஜுப்பிட்டர், புளூட்டோ மற்றும் நெப்டியூன் போன்றோரின் சகோதரன் ஆவார்.

ஜுப்பிட்டரின் வாழ்வு
--------------------

### பிறப்பு

ஜுபிட்டர் சர்ரேன் (saturn) கடவுளின் மகன் ஆவார்.  சர்ரேனே ஜுபிட்டருக்கு முன்பாக கடவுள்களின் அதிபதியாகத் திகழ்ந்தார்.

மேற்கோள்கள்
-----------

1. ↑  Harvey, Paul (1937). *The Oxford Companion to Classical Literature*. London: Oxford University Press. .
2. ↑  Pascal, Paul (1978). "Jupiter". *World Book Encyclopedia*.  World Book-Childcraft International, Inc..
3. ↑  Souli, Sophia (1998). *Greek Mythology*. Techni S.A.. பன்னாட்டுத் தரப்புத்தக எண்:9605402661.

| * பா
* உ
* தொ
பன்னிரு உரோமானியக் கடவுளர் |
| --- |
| 
* ஜுப்பிட்டர்
* ஜூனோ
* மினெர்வா
* மார்ஸ்
* மெர்க்குரி
* நெப்டியூன்
* வல்கன்
* அப்போலோ
* வெஸ்டா
* சேரிசு
* டயானா
* வீனஸ்

 |
**புளோரினீர்ப்பு காலக்கணிப்பு** (*Fluorine absorption dating*) என்பது ஒரு பொருள் நிலத்தடியில் எவ்வளவு காலம் இருந்தது என்ற கால அளவை தீர்மானிக்க பயன்படுத்தப்படும் ஒரு முறை ஆகும்.

நிலத்தடி நீரில் புளோரைடு அயனிகள் உள்ளன என்ற அறிவியல் உண்மையை அடிப்படையாகக் கொண்டு புளோரினீர்ப்பு காலக்கணிப்பு முறையில் காலம் அல்லது வயது நிர்ணயம் செய்யப்படுகிறது. மண்ணில் உள்ள எலும்பு முதலான பொருட்கள் காலப்போக்கில் நிலத்தடி நீரில் உள்ள புளோரினை உறிஞ்சுகின்றன. பின்னாளில் அப்பொருளில் உள்ள புளோரினின் அளவைக் கணக்கிடுவதன் மூலமாக அப்பொருள் மண்ணில் இருந்த காலத்தை மதிப்பிட முடிகிறது.

இக்காலக் கனிப்பு நடைமுறையானது சார்பு முறைமை செயல்பாடாகும். ஏனெனில், இம்முறையில் காலம் மதிப்பிடப்பட்ட பொருள் எந்தப் பகுதியில் கிடைத்ததோ அதேபகுதியில் கிடைக்கும் பிற பொருட்களின் உண்மையான வயதும் இதனடிப்படையிலேயே மதிப்பீடு செய்யப்படுகின்றன. ஒருவேளை கிடைத்துள்ள பொருளின் உண்மையான வயதை நிர்ணயம் செய்ய முடியவில்லையெனில் அப்பொருளின் காலமானது ஒப்பீட்டு முறையில், அதைவிட இது இளையது என்பது போல குறிக்கப்படுகிறது. ஒப்பிடப்படுகின்ற பொருட்கள் இரண்டும் ஒரே பகுதியில் இருக்க வேண்டியது கட்டாயமாகும். அப்படி இருந்தால்தான் நிலத்தடி நீரில் மாறுபடும் புளோரினின் அளவைக் கொண்டு பொருள்களின் சரியான காலத்தைக் கணிக்க முடியும்.

அனைத்து பொருட்களின் புளோரின் உறிஞ்சு திறனும் சம விகிதத்தில் இருப்பதில்லை என்ற காரணத்தால் இக்காலக் கணிப்பு தொழில் நுட்பத்திலும் துல்லியத்தன்மை குறைகிறது. ஆனாலும் உறிஞ்சுதல் விகிதக் கணக்கீடுகள் மூலமாக இக்குறைபாட்டை ஈடு செய்து கொள்வதன் மூலம் அதிக வேறுபாடுகள் களையப்பட்டு கிட்டத்தட்ட சரியான கணிப்பை மேற்கொள்ளலாம் என நம்பப்படுகிறது.

மேற்கோள்கள்
-----------

* Göksu, H. Y. M. Oberhofer and D. Regulla, editors, *Fluorine dating* in *Scientific Dating Methods,* Springer, 1991, pp 251 – 270 ISBN 978-0-7923-1461-5
**ஜிபு ஜேக்கப்** (Jibu Jacob) மலையாளத் திரைப்படங்களில் பணியாற்றும் ஒரு இந்திய ஒளிப்பதிவாளரும் , இயக்குநரும் ஆவார். அவர் 2002 ஆம் ஆண்டில் *ஸ்டாப் வயலன்ஸ்* என்ற குற்றப் பின்னணி படத்துடன் ஒளிப்பதிவாளராக அறிமுகமானார். ஒரு ஒளிப்பதிவாளராக ஒரு தசாப்த கால வாழ்க்கைக்குப் பிறகு, இவர் 2014இல் அரசியல் நையாண்டி திரைப்படமான *வெள்ளிமூங்கா* மூலம் இயக்குநராக அறிமுகமானார். இவரது சமீபத்திய இயக்குமான *முந்திரிவள்ளிகள் தளிர்க்கும்போல்* சனவரி 2017இல் வெளியிடப்பட்டது.

திரைப்பட வாழ்க்கை
-----------------

ஒரு உதவி ஒளிப்பதிவாளராக சிறுது காலம் பணியாற்றிய பின்னர் மலையாளத் திரையுலகில் இவர் ஏ. கே. சாஜன்‎ இயக்கத்தில் 2002இல் வெளியான *ஸ்டாப் வயலன்ஸ்* என்ற துப்பறியும் படத்தில் சுயாதீனமாக ஒளிப்பதிவு செய்து அறிமுகமானார் பின்னர் 2013 வரை பல மலையாளப் படங்களில் ஒளிப்பதிவாளராகப் பணியாற்றினார். பிஜு மேனன் நடித்த நகைச்சுவையான அரசியல் நையாண்டி திரைப்படமான *வெள்ளிமூங்கா* (2014) மூலம் இவர் இயக்குனராக அறிமுகமானார். இது விமர்சன ரீதியாகவும் வணிக ரீதியாகவும் வெற்றி பெற்றது.  மோகன்லால் நடித்த *முந்திரிவள்ளிகள் தளிர்க்கும்போல்* இவரது இரண்டாவது இயக்கமாக இருந்தது. இது சனவரி 2017 இல் வெளியான ஒரு நகைச்சுவை குடும்பத் திரைப்படம். இது எல்லா காலத்திலும் அதிக வசூல் செய்த மலையாளப் படங்களில் ஒன்றாக மாறியது.    இவர் 2015இல் வெளியான *பென்* என்ற திரைப்படத்தில் ஒரு கதாபாத்திரத்தில் நடித்துள்ளார்.

சான்றுகள்
---------

1. ↑  Saraswathy Nagarajan (30 October 2014). "The new stars of the box office". *தி இந்து*.. பார்த்த நாள்: 20 July 2016.
2. ↑  Dinil Sasi.S. Sen (14 January 2016). "Munthirivallikal Thalirkumbol : Mohanlal continues his terrific form in the teaser of 2016 Christmas release". *தி டைம்ஸ் ஆஃப் இந்தியா*.. பார்த்த நாள்: 14 January 2017.
3. ↑  Times News Network (9 July 2016). "Mohanlal's next to start filming in Kozhikode". *தி டைம்ஸ் ஆஃப் இந்தியா*.. பார்த்த நாள்: 20 July 2016.
4. ↑  Anu James (15 July 2016). "Mohanlal, Meena start shooting for untitled Jibu Jacob movie [PHOTOS"]. *International Business Times*.. பார்த்த நாள்: 20 July 2016.

வெளி இணைப்புகள்
---------------

* பரணிடப்பட்டது 2018-10-26 at the வந்தவழி இயந்திரம்
* ஐ.எம்.டி.பி இணையத்தளத்தில் ஜுபு ஜேக்கப்
**பக்சி குலாம் மொகமது** (Bakshi Ghulam Mohamed, 1907-15 சூலை 1972) இந்தியாவின் வடமுனையில் உள்ள சம்மு காசுமீர மாநிலத்தின் தலைமை அமைச்சராக 11 ஆண்டுகள் தொடர்ந்து பதவி வகித்த அரசியல்வாதி ஆவார். சேக் அப்துல்லா பதவி விலக்கப்பட்டு சிறையில் வைக்கப்பட்டதால் பக்சி குலாம் மொகமது 1953 இல் மாநிலத் தலைமை அமைச்சராகத் தேர்ந்தெடுக்கப்பட்டார்.

அரசியல் வாழ்க்கை
----------------

பள்ளி ஆசிரியராகத் தம் வாழ்க்கையைத் தொடங்கிய பக்சி குலாம் மொகமது சம்மு காசுமீர இசுலாமிய மக்களின் அரசியல் உரிமைகளைப் போராடிப் பெறுவதற்கு சேக் அப்துல்லாவுடன் இணைந்து செயல்பட்டார். 1930 இல் முசுலீம் மாநாடு என்னும் பெயரில் உருவானது. தொழிலாளர்கள் மாணவர்கள் ஆகியோரை உருங்கிணைத்து பக்சி குலாம் மொகமது சங்கங்களை உருவாக்கினார். இந்திய விடுதலைப் போராட்டத்தில் கலந்து கொண்டு பலமுறை சிறைக்குச் சென்றார். சில காலம் தலைமறைவாகவும் இயங்கினார். முசுலீம் மாநாடு என்பது பின்னர் தேசிய மாநாடு என்று பெயர் மாற்றப்பட்டது.

1947 இல் சம்மு காசுமீர மாநில தலைமை அமைச்சரான சேக் அப்துல்லாவின் அமைச்சரவையில் துணை தலைமை அமைச்சராக பக்சி குலாம் மொகமது பதவி வகித்தார். 1953 ஆகத்து 8இல் சேக் அப்துல்லா பதவி நீக்கப்பட்டு சிறை வைக்கப்பட்ட நிலையில் பக்சி குலாம் மொகமது சம்மு காசுமீர மாநில தலைமை அமைச்சராகி தொடர்ந்து 11 ஆண்டுகள் அப்பதவியில் பணியாற்றியதும் சவகர்லால் நேரு விருப்பத்திற்கு இணங்கப் பதவி விலகினார். 1964இல் இந்தியப் பாதுகாப்புச் சட்டத்தின் கீழ் கைது செய்யப்பட்டார். சில மாதங்களில் உடல் நலக் கேட்டின் காரணமாக விடுதலை செய்யப்பட்டார். 1964 ஆம் ஆண்டில் அரசியலிலிருந்து விலகினார்.

உசாத்துணை
---------

* Glimpses about Bakshi Ghulam Mohammed
* கூகுள் புத்தகங்கள் தரும் குறிப்புகள்
**பக்கோரா** *(Pakora*) என்பது இந்திய துணைகண்டத்தில் தோன்றிய பொறித்தெடுக்கப்படும் ஓர் உணவு வகை. இது பக்கோடா, பக்கோடி, ஃபக்குரா, பஜ்ஜி, பொனாகோ என்றும் அழைக்கப்படுகிறது. புகழ் பெற்ற இந்திய உணவான இது, உணவகங்களிலும் தெருவோரக் கடைகளிலும் விற்கப்படுகிறது. மேற்கத்திய நாடுகளின் இந்திய உணவகங்களில் இது பெரும்பாலும் காணப்படுகிறது.

சொற்பிறப்பியல்
--------------

"பக்கோரா" என்ற சொல் "பக்வடா" என்ற வடமொழி சொல்லிலிருந்து தோன்றியதாகும். பக்வடா என்ற சொல், பக்வ (சமைத்த) மற்றும் வடா (சிறு துண்டு) அல்லது வடகா என்ற அதன் திாிபின் கூட்டுச் சொல்லாகும்.

பெயர்கள்
--------

இந்தியாவில், முக்கியமாக மகாரஷ்டிரா, கர்நாடகா, ஆந்திர பிரதேஷ் போன்ற இடங்களில் இது பஜ்ஜி என்றே அழைக்கப்படுகிறது. எந்த காயால் பஜ்ஜி செய்யப்படுகிறதோ அதன் பெயரை முன் சேர்த்து அழைப்பது வழக்கம். எடுத்து காட்டாக, உருளைக் கிழங்கு பஜ்ஜி என்பது உருளைக் கிழங்கை மாவில் தோய்த்து பொறித்தெடுப்பதாகும். இம்மாநிலங்களில், பக்கோடா என்பது நன்கு நறுக்கப்பட்ட வெங்காயம், பச்சை மிளகாய், மசாலாவை மாவுடன் சேர்த்து செய்யப்படும் உணவைக் குறிக்கிறது. இவற்றை உருண்டையாகப் பிடித்தும் அல்லது உதிாி உதிாியாக எண்ணெயில் போட்டும் பொறித்து எடுக்கலாம். பக்கோடா வெளிப்புறம் மொறுகலாகவும் உட்புறம் மென்மையாகவும் இருக்கும்.

செய்முறை
--------

பக்கோரா வெங்காயம், கத்திரிக்காய், உருளைக் கிழங்கு, வாழைக்காய், கீரை, பன்னீர்,சேனைக்கிழங்கு, காலிஃபளவர், தக்காளி, பச்சை மிளகாய் போன்றவற்றில் செய்யலாம். சில நேரங்களில், ரொட்டி, மரக்கோதுமை, நிலக்கடலை, மீன் மற்றும் கோழியிலும் செய்யப்படுவதுண்டு. இவற்றைக் கடலை மாவில் தோய்த்து எண்ணெயில் பொறித்து எடுப்பர். வெங்காய பக்கோடா, உருளைக் கிழங்கு பக்கோடா, பாலக்கீரை பக்கோடா, பன்னீர் பக்கோடா மிகவும் விரும்பப்படுபவை. வெங்காயத்தை மட்டும் வைத்து செய்வதை வெங்காய பஜ்ஜீ என்றும் அழைப்பதுண்டு. பரங்கிக்காய் கொண்டும் பக்கோரா செய்யலாம்.

பரிமாறுதல்
----------

பக்கோராக்கள் சிற்றுண்டியாக அல்லது பசியைத் துண்டும் உணவாக பரிமாறப்படுகிறது. இந்தியத் திருமண விழாக்களில் மசாலா காஃபி அல்லது தேநீருடன் விருந்தினர்களுக்குப் பரிமாறப்படுகிறது. புளி, சட்டினி, அரைத்தா போன்றவையுடன் பரிமாறப் படுகிறது. வெளிநாடுகளில் புகழ் பெற்ற துரித உணவாக இந்திய வகை உணவகங்களில் திகழ்கிறது.

மேற்கோள்கள்
-----------

1. ↑  "Pakora - food". *Britannica.com*. Retrieved 23 January 2018.
2. ↑  "Pakoras are tasty, versatile treats from India that work well as appetizers, snacks or meals". *Seattletimes.com*. 10 May 2016. Retrieved 23 January 2018.
3. ↑  "Take pride in the bonda or pakora. It is our gift to the world". M.hindustantimes.com. 18 April 2015. Retrieved 23 January 2018.
4. ↑  Devi, Yamuna (1999). *Lord Krishna's Cuisine: The Art of Indian Vegetarian cooking*. New York: E. P. Dutton. pp. 447–466, Pakoras: Vegetable Fritters. {{ISBN|0-525-24564-2}}.
5. ↑  R. S. McGregor, ed. (1997). The Oxford Hindi-English Dictionary. Oxford University Press. p. 588. {{ISBN|978-0-19-864339-5}}.
6. ↑  Monier-Williams, Monier (1995). *A Sanskrit-English Dictionary*. Delhi: Motilal Banarsidass. p. 914. {{ISBN|81-208-0065-6}}. Retrieved 30 June 2010
7. ↑  Arora, Ritu (2002). *Healthy Kitchen: More Than 350 Oil Free Recipes*. New Delhi, India: B. Jain publishers (P) Ltd. pp. 186, Bread Pakora. {{ISBN|81-8056-208-5}}.
8. ↑  Neelam Batra. *1,000 Indian Recipes*. Wiley Publishing. p. 19. ISBN 978-0-7645-1972-7
**வி. எஸ். சிவகுமார்** (*V. S. Sivakumar*) (பிறப்பு 30 மே 1960) ஓர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராகவும், உம்மன் சாண்டியின் இரண்டாவது அமைச்சரவையில் கேரள அரசின் சுகாதாரம், குடும்ப நலன், தேவஸ்வம் துறை அமைச்சராகவும் இருந்தார். இவர், 2011 ஆம் ஆண்டு கேரளாவில் நடைபெற்ற சட்டமன்றத் தேர்தலில் திருவனந்தபுரம் சட்டமன்றத் தொகுதியிலிருந்து தேர்தெடுக்கப்பட்டு 2021 வரை பணியாற்றினார். திருவனந்தபுரம் மக்களவைத் தொகுதியைப் பிரதிநிதித்துவப்படுத்தும் பதின்மூன்றாவது மக்களவை உறுப்பினராகவும் இருந்தார்.

சொந்த வாழ்க்கை
--------------

வி. எஸ். சிவகுமார் 30 மே 1960 இல் நெய்யாற்றிங்கரை அருகே அமரவிலையில் கே. வி. சதாசிவன் நாயர் - பி. சுபத்ரா அம்மாவுக்கு பிறந்தார். திருவனந்தபுரத்திலுள்ள தனுவச்சபுரம் வேலு தம்பி நினைவு நாயர் சேவை சங்கக் கல்லூரியில் இளங்கலை அறிவியலும், திருவனந்தபுரத்தில் கேரள சட்ட அகாதமி சட்டக் கல்லூரியில் சட்டமும் முடித்துள்ளார். இவர் சிந்து சலூஜா சி. ஆர். என்பவரை மணந்தார். இவர்கள்க்கு இரண்டு மகள்கள் இருக்கின்றனர். தற்போது திருவனந்தபுரம் சாஸ்தமங்கலம் அருகே வசிக்கிறார்.

அரசியல் வாழ்க்கை
----------------

சிவகுமார் 1978இல் கேரள மாணவர் ஒன்றியம் மூலம் தனது அரசியல் வாழ்க்கையைத் தொடங்கினார். பின்னர், இளைஞர் காங்கிரசில் சேர்ந்து வளர்ந்தார். இவர் 1979-80இல் கல்லூரியின், மாணவர் சங்கத் தலைவராக தேர்ந்தெடுக்கப்பட்டார். இந்திய தேசிய காங்கிரசின் உறுப்பினரான இவர், வட்டாரத் தலைவராகவும், பொதுச் செயலாளராகவும் பணியாற்றினார். திருவனந்தபுரம் நாடாளுமன்ற தொகுதியை பிரதிநிதித்துவப்படுத்தும் பதின்மூன்றாவது மக்களவையில் தேர்ந்தெடுக்கப்பட்ட நாடாளுமன்ற உறுப்பினராக இருந்தார்.

சிவகுமார் 1999ஆம் ஆண்டு முதல் முறையாக பதின்மூன்றாவது மக்களவைக்கு நாடாளுமன்ற உறுப்பினராக இந்தியப் பொதுவுடைமைக் கட்சியின் வேட்பாளர் கனியாபுரம் இராமச்சந்திரனை 14,385 வாக்குகள் வித்தியாசத்தில் தோற்கடித்து திருவனந்தபுரம் மக்களவைத் தொகுதியிலிருந்து தேர்ந்தெடுக்கப்பட்டார். இவர் 2004 வரை மக்களவையில் தொகுதியை பிரதிநிதித்துவப்படுத்தினார். ஆனால் பதினான்காவது மக்களவை தேர்தலிலும், 2005ஆம் ஆண்டு இடைத்தேர்தலிலும், திருவனந்தபுரம் தொகுதியிலிருந்து முறையே இந்தியப் பொதுவுடைமைக் கட்சியின் பி. கே. வாசுதேவன் நாயர், பானியன் ரவீந்திரனுக்கு எதிராக தோல்வியைச் சந்தித்தார்.

வெற்றி
------

சிவகுமார் முதல் முறையாக 2011 திருவனந்தபுரம் தொகுதியிலிருந்து மாநில சட்டமன்றத் தேர்தலில் போட்டியிட்டார். இவர் 5352 வாக்குகள் வித்தியாசத்தில் கேரள காங்கிரசின் (இணைப்பு எதிர்ப்பு குழு) முன்னாள் அமைச்சர் வி. சுரேந்திரன் பிள்ளைக்கு எதிராக வெற்றி பெற்றார்.

2011 இல் முதல் முறையாக போக்குவரத்து மற்றும் தேவஸ்வம் துறைகளின் அமைச்சராக 18 மே 2011 அன்று உம்மன் சாண்டி அமைச்சகத்தில் 2011-2016 இல் பதவியேற்றார். பின்னர் முதல் அமைச்சரவை மாற்றத்தில், அவர் சுகாதாரம், குடும்ப நலன் மற்றும் தேவஸ்வம் துறை அமைச்சராக நியமிக்கப்பட்டார். இவரது இலாகாவில் சுகாதாரம், குடும்ப நலன், மருத்துவ கல்வி, மருத்துவ பல்கலைக்கழகம், சுதேச மருந்துகள், மருந்து கட்டுப்பாடு, ஓமியோபதி, இயற்கை மருத்துவம் மற்றும் தேவஸ்வம் ஆகியவை அடங்கும்.

புகார்
------

2011-16 க்கு இடையில் தனது நெருங்கிய கூட்டாளிகள் மூலம் சட்டவிரோதமாக பணம் சம்பாதித்ததற்காக 27 பிப்ரவரி 2020 அன்று கேரளாவின் இலஞ்ச ஒழிப்பு மற்றும் ஊழல் தடுப்புத் துறையால் (VACB) இவர் மீது வழக்கு பதிவு செய்யப்பட்டுள்ளது.

குறிப்புகள்
-----------

1. ↑
2. ↑
3. ↑  "Kerala Assembly election database: Biodata of V. S. Sivakumar". *keralaassembly.org*. 8 March 2018 அன்று பார்க்கப்பட்டது.
4. ↑
5. ↑

* Chandy gets his team
*
**வஞ்சப்புகழ்ச்சியணி** என்பது புகழ்வது போல் மறைமுகமாக இகழ்வதும், இகழ்வது போல் மறைமுகமாகப் புகழ்வதுமாகும்.

உதாரணம்
-------

### புகழ்வது போல் இகழ்தல்

தேவ ரனையர் கயவர் அவருந்தாம்   

மேவன செய்தொழுக லான்

திருக்குறள் - திருவள்ளுவர்
"கயவர்கள் தம்மனம் விரும்பும் செயல்களைத் தடுப்பாரின்றிச் செய்து முடிப்பதால் தாம் விரும்பும் செயல்களைச் செய்யும் தேவர்களுக்கு ஒப்பானவர்கள்" என்பது இக்குறட்பாவின் பொருள்.

கயவர்கள் தேவர்களுக்கு ஒப்பானவர்கள் என்று புகழப்படுவது போல தோன்றினாலும், தேவர்கள் உயர்ந்த செயல்களையே செய்வர், கயவர்கள் இழிந்த செயல்களையே செய்வர் என்னும் பொருள் குறிப்பால் உணர்த்துவதைக் கானலாம். எனவே இது உண்மையில் கயவர்களை பழித்தலே ஆகும். (புகழ்வது போல் இகழ்தல்)

### இகழ்வது போல் புகழ்தல்

பாரி பாரி என்றுபல ஏத்தி,  

ஒருவர்ப் புகழ்வர், செந்நாப் புலவர்  

பாரி ஒருவனும் அல்லன்;  

மாரியும் உண்டு, ஈண்டு உலகுபுரப் பதுவே

புறநானூறு பாடியவர்: கபிலர்
"புலவர் பலரும் பாரி ஒருவனையே புகழ்கின்றனர். பாரி ஒருவன் மட்டுமா கைம்மாறு கருதாமல் கொடுக்கின்றான்? மாரியும்தான் கைம்மாறு கருதாமல் கொடுத்து இவ்வுலகம் புரக்கின்றது" என்பது இப்பாடலின் பொருள். இது பாரியை இகழ்வது போலத் தோன்றினும், பாரிக்கு நிகராகக் கொடுப்பாரில்லை என்று புகழ்ந்ததே ஆகும்.(இகழ்வது போல் புகழ்தல்)

### விகடராமன் குதிரை

முன்னே கடிவாளம், மூன்று பேர் தொட்டு இழுக்கப்  

பின்னே இருந்து இரண்டு பேர் தள்ள – எந்நேரம்  

வேதம் போம் வாயான் விகடராமன் குதிரை  

மாதம் போம் காத வழி!

நூல்: தனிப்பாடல், பாடியவர்: காளமேகம்
விகடராமன் என்பவர் ஒரு மெலிந்த குதிரையையும் சில வேலைக்காரர்களையும் வைத்துக்கொண்டு ஊர் முழுக்க அலட்டல் உலா வந்துகொண்டிருந்தார். அதைப் பார்த்த காளமேகம் கிண்டலாகப் பாடிய பாடல் இது. எந்நேரமும் வேதம் படிக்கிறவன் விகடராமன். அவனுடைய குதிரைக்கு முன்னே கடிவாளம் உண்டு, ஆனால் அதைத் தொட்டு இழுத்து ஓட்டுவதற்கு ஒருவர் போதாது, மூன்று பேர் வேண்டும்.அப்போதும் அந்தக் குதிரை ஓடிவிடாது. பின்னால் நின்றபடி இரண்டு பேர் தள்ளவேண்டும். இப்படி ஐந்து பேரால் ‘ஓட்டப்படும்’ அந்தக் குதிரை, அதிவேகமாக ஓடும், மாதம் ஒன்றுக்குக் காத தூரம் சென்றுவிடும்.

’காதம்’ என்பது பழங்காலத் தமிழ் அளவுமுறை. ஒரு காதம் = சுமார் ஆறே முக்கால் கிலோமீட்டர்

வெளி இணைப்பு
------------

எழில்நிலா தளத்தில் உள்ள தகவல் பரணிடப்பட்டது 2011-10-18 at the வந்தவழி இயந்திரம்

இவற்றையும் பார்க்கவும்
----------------------

* தமிழ் இலக்கணம்

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**புளோரண்டைன் இசிடரிசு** (இத்தாலியம்: *Istorie fiorentine*) என்பது இத்தாலிய மறுமலர்ச்சி அரசியல் தத்துவஞானியும் எழுத்தாளருமான நிக்கோலோ மாக்கியவெல்லி எழுதிய வரலாற்று குறிப்பு நூலாகும். இது 1532 இல் இவரது மரணத்திற்குப் பின் வெளியிடப்பட்டது.

பின்னணி
-------

இத்தாலியின் பிளாரென்ஸ் ராஜ்யத்தில் செல்வாக்கான அரசு பதவியில் மாக்கியவெல்லி இருந்துவந்தார். அரசியல் நிலை மாறி 1512 ஆம் ஆண்டில் பழைய ராஜ வமிசத்தினரான மெடிசி குடும்பத்தைச் சேர்ந்தவர்களின் நகர ராஜ்யத்தின் ஆட்சியுரிமைக்கு வந்தபோது, மாக்கியவெல்லி தன் பதவியினின்றும் நீக்கப்பட்டார். இதனால் இவர் வறுமை நிலைக்கு ஆட்பட்டார். மாக்கியவெல்லியின் வறுமை நிலை கண்டு, இரக்கப்பட்ட மெடிசி பரம்பரையைச் சேர்ந்தவர்கள், 1518-ஆம் ஆண்டில் இவரை அழைத்து பிளாரென்ஸ் வரலாற்றை எழுதும்பணியை ஒப்படைத்தனர். இதற்காக இவருக்கு வருடாந்தரச் சம்பளமாக ஒரு சிறு தொகை கொடுக்கப்பட்டது. தர்க்கமுறையாகத் தொடர்ந்து ஏற்படும் மக்கள் வாழ்க்கையின் மாறுபாடுகளைப் பற்றிய இதுபோன்ற சரித்திரக் குறிப்பு எழுதும் முறை வேறு எந்த மொழியிலும் செய்யப்படாத முதல் முயற்சியாகும். ஆனால் மாக்கியவெல்லி இந்நூலை முற்றுப்பெற முடிப்பதற்கு முன்னால் மார்கியவெல்லி இறந்துவாட்டார்.

குறிப்புகள்
-----------

1. ↑  "Niccolo Machiavelli | Biography, Books, Philosophy, & Facts". *Encyclopedia Britannica* (ஆங்கிலம்). 2019-05-28 அன்று பார்க்கப்பட்டது.
2. ↑  நாரா. நாச்சியப்பன் (1993). "சிந்தனையாளன் மாக்கியவெல்லி". *நூல்*. பிரேமா பிரசுரம். pp. 18–22. 14 ஏப்ரல் 2020 அன்று பார்க்கப்பட்டது.
**வி. எஸ். துரைராஜா** (*V. S. Thurairajah*, ஆகத்து 8, 1927 - திசம்பர் 14, 2011) இலங்கையின் ஒரு புகழ் பெற்ற கட்டிடக் கலைஞரும், தமிழ்த் திரைப்படத் தயாரிப்பாளரும், தமிழார்வலரும் ஆவார். கட்டிடக்கலை தொடர்பான பல கட்டுரைகள் எழுதியிருக்கிறார். இலங்கையின் பல இடங்களிலும் உள்ள பல்கலைக்கழகங்கள், மருத்துவமனைகள், கோயில்கள், மற்றும் முக்கிய அமைவிடங்கள் இவரது கைவண்ணமாக அமைந்திருக்கின்றன. இவை தவிர இந்தியா, மத்திய கிழக்கு நாடுகள், அவுஸ்திரேலியா உள்ளிட்ட இடங்களிலும் இவர் பல கட்டடங்களை அமைத்துக் கொடுத்துள்ளார். ஈழத்து திரைப்படமான குத்துவிளக்கு இவரது தயாரிப்பில் வெளிவந்தது.

வாழ்க்கைக் குறிப்புகள்
----------------------

யாழ்ப்பாணத்தில் நவாலியில் வேலுப்பிள்ளை சுப்பையா, தங்கச்சிமுத்து ஆகியோரின் எட்டுப் பிள்ளைகளில் ஏழாவதாகப் பிறந்தவர் துரைராஜா. தனது 6வது வயதிலேயே தந்தையை இழந்தார். மானிப்பாய் கிறீன் மெமோரியல் பள்ளியில் ஆரம்பக் கல்வியைக் கற்றவர் பின்னர் மானிப்பாய் இந்துக் கல்லூரியில் உயர்கல்வியைப் பெற்றார். 1948 ஆம் ஆண்டில் மும்பையில் உள்ள சர் ஜேஜே கலைக் கல்லூரியில் மூன்றாண்டுகள் கட்டிடக்கலை பயின்று பட்டம் பெற்றார். பின்னர் இலங்கை திரும்பி 1951 இல் பொதுப்பணித் துறை அமைச்சில் கட்டிடக்கலைஞராகப் பணியைத் தொடங்கினார். 1954 இல் கொழும்புத் திட்டப் புலமைப் பரிசில் பெற்று லண்டன் சென்று உயர் கல்வியைக் கற்று மீண்டும் இலங்கை திரும்பிப் பணியாற்றினார்.

அரசுப் பணியாலர்கள் அனைவரும் சிங்களத்தில் தேர்ச்சி பெற வேண்டும் என்ற கட்டாயம் அப்போது இருந்ததால், துரைராஜா அரசுப் பணியில் இருந்து விலகி, 1964 ஆம் ஆண்டில் துரைராஜா அசோசியேட்ஸ் என்ற கட்டிட வடிவமைப்பு ஆலோசக நிறுவனத்தை ஆரம்பித்து நிர்வகித்து வந்தார்.

ஆறு மாடிகள் கொண்ட வீரசிங்கம் மண்டபம், நவீன சந்தைக் கட்டடம், விளையாட்டரங்கம், தந்தை செல்வா நினைவுத்தூபி, யாழ் பல்கலைக்கழகக் கட்டடங்கள் போன்ற பல கட்டடங்களை வடிமைத்துள்ளார்.

1974 ஆம் ஆண்டில் நடந்த 4வது தமிழாராய்ச்சி மாநாட்டு அமைப்புக்குழுவில் உறுப்பினராக இருந்தவர். யாழ் பொது நூலகம் எரிக்கப்பட்டபின்பு மீளக்கட்டியெழுப்புவதில் சிரத்தையுடன் பணியாற்றிய துரைராஜா "யாழ் பொதுநூலகம் அதன் சாம்பலில் இருந்து எழுகின்றது" (*The Jaffna Public Library Rises From Its Ashes*) என்ற நூலையும் ஆங்கிலத்தில் எழுதியுள்ளார். பல அரிய படங்கள், வரைபடங்கள், தகவல்கள் அடங்கிய இந்த நூல், 2008 ஆம் ஆண்டு வெளியிடப்பட்டது. இந்நூல் காவலூர் ராசதுரையினால் தமிழில் மொழிபெயர்க்கப்பட்டு வெளியிடப்பட்டது.

திரைப்படம் தயாரித்தல்
---------------------

யாழ்ப்பாணத்துக்குரிய சமூகப் பிரச்சினைகளை முன் வைத்து யாழ்ப்பாணத்துப் பேச்சு வழக்கில் 1972 ஆம் ஆண்டில் குத்துவிளக்கு என்ற திரைப்படத்தைத் தயாரித்தார். இத்திரைப்படத்தின் பிரதியை இறுவட்டு வடிவில் 35 ஆண்டுகளின் பின்னர் வெளியிட்டார். இத்திரைப்படத்தின் வரலாற்றை தம்பிஐயா தேவதாஸ் "குத்துவிளக்கு - மீள்வாசிப்பு" என்ற பெயரில் நூலாக எழுதி வெளியிட்டார்.

வெளி இணைப்புகள்
---------------

* Architect V.S. Thurairajah
சுகோவ்
**ஜார்ஜி கான்ஸ்டாண்டிநோவிச் சுகோவ்** (திசம்பர் 01, 1986 - சூன் 18, 1974) என்பவர் ஒரு சோவியத் தளபதி ஆவார். இவர் தலைமை தளபதி, இராணுவ மந்திரி மற்றும் பொதுவுடமை கட்சியின் உறுப்பினராக பணியாற்றியுள்ளார். இரண்டாம் உலகப்போரின்போது சிவப்பு இராணுவத்தின் மிக முக்கியமான வெற்றிகளை தலைமை ஏற்று இவர் பெற்றுத்தந்தார்.

நடு உருசியாவில் ஒரு ஏழை விவசாயக் குடும்பத்தில் பிறந்தார். கட்டாயத்தின் காரணமாக ஏகாதிபத்திய உருசிய இராணுவத்தில் இணைந்து முதலாம் உலகப் போரில் பங்கு பெற்றார். உருசிய உள்நாட்டு போரின்போது சிவப்பு இராணுவத்தில் சேவையாற்றினார். படிப்படியாக உயர்ந்த இவர் 1939ஆம் ஆண்டு ஒரு இராணுவ குழுவிற்கு தலைமை தாங்கும் பொறுப்பை பெற்றார். கல்கின் கோல் யுத்தத்தில் ஜப்பானிய படைகளுக்கு எதிராக முக்கியமான வெற்றியைப் பெற்றார். இந்த வெற்றிக்காக தனது முதலாவது, சோவியத் யூனியனின் கதாநாயகன் விருதை பெற்றார். 1941ஆம் ஆண்டு பிப்ரவரி மாதம் சிவப்பு ராணுவத்தின் பொதுவான ஊழியர்களின் தலைமை பகுதிக்கு இவர் உயர்த்தப்பட்டார்.

சோவியத் யூனியன் மீது ஜெர்மனி ஊடுருவிய பின்னர் சுகோவ் தனது தலைமைப் பதவியை இழந்தார். இறுதியாக லெனின்கிராட், மாஸ்கோ மற்றும் சுடாலின்கிராட் ஆகிய நகரங்களின் தற்காப்பை அமைத்துக் கொடுத்தார். 1945ஆம் ஆண்டு பெர்லின் யுத்தத்தில் பங்கேற்றார். அந்த யுத்தத்தில் நாசி ஜெர்மனி தோற்கடிக்கப்பட்டது. ஐரோப்பாவில் போரானது முடிவுக்கு கொண்டுவரப்பட்டது. போரில் இவரது பங்கை அடையாளப்படுத்தும் விதமாக ஜெர்மனி சரணடைவதை ஒப்புக் கொள்பவராக இவர் தேர்ந்தெடுக்கப்பட்டார். 1945ஆம் ஆண்டில் மாஸ்கோ வெற்றி அணிவகுப்பை மேற்பார்வையிட்டார்.

போருக்குப் பிறகு இவரது வெற்றி மற்றும் பிரபலமான தன்மையானது ஜோசப் ஸ்டாலின் இவரை ஒரு போட்டியாளராக கருதும் நிலைக்கு உள்ளாக்கியது. இதன் காரணமாக இவரது பதவிகள் இவரிடமிருந்து பறிக்கப்பட்டன. 1953ஆம் ஆண்டில் ஸ்டாலினின் இறப்பிற்கு பிறகு சோவியத் தலைமைக்கு நிக்கித்தா குருசேவிற்கு இவர் ஆதரவளித்தார். 1955ஆம் ஆண்டு ராணுவ மந்திரியாக நியமிக்கப்பட்டார். 1957ஆம் ஆண்டு இவர் மீண்டும் மதிப்பை இழந்தார். ஓய்வுபெற கட்டாயப்படுத்தப்பட்டார். மீண்டும் முக்கியமான பதவிக்கு இவர் வரவில்லை. 1974ஆம் ஆண்டு இறந்தார்.

உசாத்துணை
---------


* Afanasyev, Y. N. தொகுப்பாசிரியர் (1989) (in ru). *There Is No Other Way*. Moscow: Progress Publishers. இணையக் கணினி நூலக மையம்:495955198.
* Axell, A. (2003). *Marshal Zhukov: The Man Who Beat Hitler*. London: Pearson Longman. பன்னாட்டுத் தரப்புத்தக எண்:9780582772335. .
* Chaney, O. P. (1996). *Zhukov* (revised ). Norman: University of Oklahoma Press. பன்னாட்டுத் தரப்புத்தக எண்:9780806128078.
* Alvin Coox (1985). *Nomonhan: Japan Against Russia, 1939*. Stanford University Press. பன்னாட்டுத் தரப்புத்தக எண்:9780804711609.
* Isaev, A. V. (2006) (in ru). *Zhukov: The Last Argument of the King*. Moscow: Yauza Publishing. பன்னாட்டுத் தரப்புத்தக எண்:9785699165643. .